Rus In Vrede Kat - Kletskerk
Rus In Vrede Kat
Post by DieAnderEk » Thu Jul 23, 2020 11:10 pm
Onse Kat, Cindy Matthee, is op 15 Junie oorlede. Sy het kanker gehad. Ek weet nie wie nog hier lees nie, maar sy was veral in die laat 2000s en vroeg 2010s (as ek nou reg onthou) 'n gereelde deelnemer op die ou forum. Ek het haar vir die eerste keer in 2013 ontmoet in Potchefstroom. Toe ek in 2014 Pretoria toe trek, het ek haar en haar man by meer kuiers raakgeloop. Ons was toe reeds vriende op Facebook, maar ek het toe ook die besonderse mens agter die Internet-persona leer ken. Hierdie is 'n hartseer tyd vir my en vir baie ander wat haar geken het.
Kletskerkers sal haar onthou as die "stoute" Kat wat (ek dink) destyds deur Jean Oosthuizen tydelik van die forum verban is weens die feit dat sy die "klets" in "Kletskerk" baie letterlik opgeneem het. Haar geloof was liefde, en dit het sy deurentyd uitgestraal, hetsy in die kuberruimte of in persoon. Selfs tydens haar pyn en lyding was sy 'n onuitblusbare bron van humor, omgee en diep gesprek. Sy kon jou nie net laat spesiaal en geliefd voel nie, maar was 'n kreatiewe, intelligente en nederige mens wat enige kuier 'n ekstra dimensie van menslikheid en diepte gegee het. Sy was 'n mens-mens deur en deur.
Stories het sy gehad om te vertel, baie daarvan. Maar nou lê dit by ons om Cindy se storie te gedenk en verder te vertel. Hier is een van hulle.
Rus in vrede liewe Cindy.
FB_IMG_1592401740689.jpg (53.35 KiB) Viewed 72 times
Re: Rus In Vrede Kat
Post by vixen » Fri Jul 24, 2020 5:59 pm
Dankie vir laat weet DAE.
Ja, ek het haar ook ontmoet. Eers het sy my uitgehelp met vervoer toe ek my broer se as gaan strooi het en saam op my tannie se plaas gaan kuier het. So ons was nie vreemdelinge op die KZN sinode nie. Ek het haar liefde gemis nadat sy van die sosiale media onttrek het, maar sy was nooit ver uit my gedagtes nie.
Nou kan ek opreg sê, " I'm jealous", soos gesing deur Josh Daniel.
Post by DieAnderEk » Sat Jul 25, 2020 1:16 pm
Sy het definitief diep spore getrap in baie mense se lewens Vixen. Dankie vir die deel.
Post by Waldemar » Sat Jul 25, 2020 5:45 pm
Ek is jammer om te hoor. Ek het haar nie goed geken nie, en het haar net een keer ontmoet - by 'n kleinerige Pretoria sinode 'n hele paar jaar terug. Mart, Daan vd. Merwe en Nederig was ook daar. Sy was regtig een van die vriendelikste mense wat ek al ooit ontmoet het. Baie sterkte aan haar familie en naasbestaandes.